CELEX: 32021R2269
Language: sk
Date: 2021-12-15 00:00:00
Title: Nariadenie Európskeho parlamentu a Rady (EÚ) 2021/2269 z 15. decembra 2021, ktorým sa mení nariadenie (EÚ) 2018/1091, pokiaľ ide o príspevok Únie na integrované štatistiky fariem podľa nariadenia Rady (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027 (Text s významom pre EHP)

21.12.2021   
               
               
                  SK
               
               
                  Úradný vestník Európskej únie
               
               
                  L 457/1
               
            
         NARIADENIE EURÓPSKEHO PARLAMENTU A RADY (EÚ) 2021/2269
         z 15. decembra 2021,
         ktorým sa mení nariadenie (EÚ) 2018/1091, pokiaľ ide o príspevok Únie na integrované štatistiky fariem podľa nariadenia Rady (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027
         (Text s významom pre EHP)
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 338 ods. 1,
         so zreteľom na návrh Európskej komisie,
         po postúpení návrhu legislatívneho aktu národným parlamentom,
         konajúc v súlade s riadnym legislatívnym postupom (1),
         keďže:
         
                     (1)
                  
                  
                     V nariadení Európskeho parlamentu a Rady (EÚ) 2018/1091 (2) sa stanovuje, že členské štáty majú za referenčné roky 2023 a 2026 zozbierať a poskytnúť základné štrukturálne údaje a údaje týkajúce sa modulov v súvislosti s poľnohospodárskymi podnikmi (ďalej len „základné údaje“ a „údaje týkajúce sa modulov“).
                  
               
                     (2)
                  
                  
                     Vykonávanie štrukturálnych zisťovaní fariem a splnenie požiadaviek Únie na informácie si od členských štátov a Únie vyžaduje značné množstvo finančných prostriedkov.
                  
               
                     (3)
                  
                  
                     Členské štáty majú dostať z Únie na pokrytie nákladov na zber základných údajov a údajov týkajúcich sa modulov za referenčné roky 2023 a 2026 finančný príspevok v maximálnej výške 75 %, pričom maximálne sumy sú stanovené v nariadení (EÚ) 2018/1091.
                  
               
                     (4)
                  
                  
                     Nariadením (EÚ) 2018/1091 sa stanovuje finančné krytie na celé obdobie trvania príslušného viacročného finančného rámca (ďalej len „VFR“) a obsahuje ustanovenie o stanovení sumy určenej na ďalšie zbery údajov v rámci nasledujúceho VFR vzťahujúce sa na štrukturálne zisťovania fariem za referenčné roky 2023 a 2026.
                  
               
                     (5)
                  
                  
                     Uvedený nasledujúci VFR na roky 2021 až2027 bol stanovený nariadením Rady (EÚ, Euratom) 2020/2093 (3).
                  
               
                     (6)
                  
                  
                     V súlade s nariadením (EÚ) 2018/1091 výšku finančného príspevku Únie na integrované štatistiky fariem v rámci VFR na roky 2021 až2027 stanoví Európsky parlament a Rada na základe návrhu Komisie po nadobudnutí účinnosti nariadenia (EÚ, Euratom) 2020/2093.
                  
               
                     (7)
                  
                  
                     Zo sumy navrhovanej na roky 2021 až 2027 by sa mali financovať len štrukturálne zisťovania fariem uskutočnené v rokoch 2023 a 2026 vrátane nákladov spojených s riadením, údržbou a rozvojom databáz, ktoré Komisia používa na spracovanie údajov poskytnutých členskými štátmi.
                  
               
                     (8)
                  
                  
                     Okrem toho je po vystúpení Spojeného kráľovstva z Únie vhodné vypustiť odkaz naň v nariadení (EÚ) 2018/1091.
                  
               
                     (9)
                  
                  
                     Nariadenie (EÚ) 2018/1091 by sa preto malo zodpovedajúcim spôsobom zmeniť.
                  
               
                     (10)
                  
                  
                     Uskutočnili sa konzultácie s Výborom pre Európsky štatistický systém, ktorý bol zriadený článkom 7 nariadenia Európskeho parlamentu a Rady (ES) č. 223/2009 (4).
                  
               
                     (11)
                  
                  
                     Toto nariadenie by malo nadobudnúť účinnosť z dôvodu naliehavosti dňom nasledujúcim po jeho uverejnení v Úradnom vestníku Európskej únie s cieľom zabezpečiť, aby členské štáty dostali finančné prostriedky od Únie včas, aby ich národné štatistické úrady mohli pripraviť zber údajov za referenčný rok 2023,
                  
               PRIJALI TOTO NARIADENIE:
         
            Článok 1
            Nariadenie (EÚ) 2018/1091 sa mení takto:
            
                        1.
                     
                     
                        Článok 13 sa mení takto:
                        
                                    a)
                                 
                                 
                                    Odsek 4 sa mení takto:
                                    
                                                i)
                                             
                                             
                                                úvodná časť sa nahrádza takto:
                                                „V prípade kombinovaných nákladov na zber základných údajov a údajov týkajúcich sa modulov za referenčné roky 2023 a 2026 sa finančný príspevok Únie obmedzí na tieto maximálne sumy:“;
                                             
                                          
                                                ii)
                                             
                                             
                                                písmeno c) sa nahrádza takto:
                                                
                                                            „c)
                                                         
                                                         
                                                            2 000 000 EUR v prípade Bulharska, Nemecka, Maďarska a Portugalska;“.
                                                         
                                                      
                                          
                              
                                    b)
                                 
                                 
                                    Odsek 5 sa vypúšťa.
                                 
                              
                                    c)
                                 
                                 
                                    Odsek 7 sa nahrádza takto:
                                    
                                       „7.   Finančný príspevok Únie v rámci grantov uvedených v odseku 2 tohto článku sa poskytne z Európskeho poľnohospodárskeho záručného fondu podľa článku 4 ods. 2 písm. d) nariadenia (EÚ) č. 1306/2013 a od 1. januára 2023 podľa článku 5 ods. 3 písm. d) nariadenia Európskeho parlamentu a Rady (EÚ) 2021/2116 (*1).
                                    
                                    
                                       (*1)  Nariadenie Európskeho parlamentu a Rady (EÚ) 2021/2116 z 2. decembra 2021 o financovaní, riadení a monitorovaní spoločnej poľnohospodárskej politiky a ktorým sa zrušuje nariadenie (EÚ) č. 1306/2013 (Ú. v. EÚ L 435, 6.12.2021, s. 187).“"
                        
                                 
                              
                  
                        2.
                     
                     
                        V článku 14 sa odsek 1 nahrádza takto:
                        
                           „1.   Finančné krytie Únie na vykonávanie programu na zber údajov za referenčné roky 2023 a 2026 vrátane rozpočtových prostriedkov potrebných na riadenie, údržbu a rozvoj databázových systémov, ktoré sa v rámci Komisie používajú na spracovanie údajov, ktoré poskytli členské štáty na základe tohto nariadenia, je 40 000 000 EUR na obdobie, na ktoré sa vzťahuje nariadenie Rady (EÚ, Euratom) 2020/2093 (*2).
                        
                        
                           (*2)  Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433 I, 22.12.2020, s. 11).“"
                        
                     
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Štrasburgu 15. decembra 2021
            
               
                  Za Európsky parlament
               
               
                  predseda
               
               D. M. SASSOLI
            
            
               
                  Za Radu
               
               
                  predseda
               
               A. LOGAR
            
         
         
            (1)  Pozícia Európskeho parlamentu z 23. novembra 2021 (zatiaľ neuverejnená v úradnom vestníku) a rozhodnutie Rady z 12. decembra 2021.
         
            (2)  Nariadenie Európskeho parlamentu a Rady (EÚ) 2018/1091 z 18. júla 2018 o integrovaných štatistikách fariem, ktorým sa zrušujú nariadenia (ES) č. 1166/2008 a (EÚ) č. 1337/2011 (Ú. v. EÚ L 200, 7.8.2018, s. 1).
         
            (3)  Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433 I, 22.12.2020, s. 11).
         
            (4)  Nariadenie Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (Ú. v. EÚ L 87, 31.3.2009, s. 164).